David Byrne
        
         (artist)
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
David Byrne er en amerikansk sanger, musiker, produsent, skuespiller og regissør, oppvokst i Hamilton i Canada og Arbutus i Maryland i USA. Han var gitarist, vokalist og viktigste låtskriver i rockebandet Talking Heads (1974–1991).
Allerede i 1981 laget Byrne og Brian Eno albumet My Life In The Bush Of Ghosts, som er en banebrytende blanding av etniske rytmer, elektronika og samplet vokal. Byrne har virket som komponist til balletter, teaterstykker og filmer, blant annet True Stories (1986), som han også skrev manus til, regisserte og medvirket i. I 1987 var han medkomponist til Bernardo Bertoluccis storfilm Den siste keiseren, som vant en rekke Oscarpriser, blant annet for musikken.I 1988 dannet han Luaka Bop Records, som har gitt ut musikk med brasilianske, kubanske og asiatiske artister. Byrnes første soloalbum, Rei Momo (1989), er sterkt inspirert av latinamerikansk musikk. Deretter fulgte Uh-Oh (1992), David Byrne (1994), Blue In The Face (1995), Feelings (1997), Look Into The Eyeball (2001) og Grown Backwards (2004), som blant annet inkluderer arier av Giuseppe Verdi og Georges Bizet.Han gjenopptok samarbeidet med Eno på det kritikerroste 2008-albumet Everything That Happens Will Happen Today, etterfulgt av en teatralsk verdensturné. I 2012 ga Byrne ut et album sammen med den unge, kvinnelige artisten St. Vincent: Love This Giant. I 2018 kom hans første soloplate på 14 år: American Utopia. Året etter kom livealbumet American Utopia on Broadway.This Is A Life, hans sang til 2022-filmen Everything Everywhere All At Once, ble nominert til Oscarprisen. Les mer i Store norske leksikon musikk i USA Eksterne lenker David Byrne